**5. Predstavi se i prezentiraj**

**5.1. Mrežno mjesto i mrežne stranice**

Upoznaj mrežno mjesto i mrežne stranice pomoću udžbenika **#mojportal7,** 5.1.Mrežno mjesto i mrežne stranice od 108. do 111. stranice.

U udžbeniku na 108. stranici nalazi se Vježba 1.

1. Pozorno pročitaj vježbu. Odaberi tri različita mrežna mjesta prema vlastitom izboru (mrežno mjesto škole, sportskog kluba, mrežno mjesto za učenje, informativni portal i sl.). Detaljno istraži odabrana mrežna mjesta i zapiši svoja zapažanja.
2. Stvori novi dokument u Wordu. Stvori tablicu u koju ćeš upisivati svoja zapažanja o tri različita mrežna mjesta. Na primjer:

|  |  |  |  |
| --- | --- | --- | --- |
|  | mrežno mjesto 1 | mrežno mjesto 1 | mrežno mjesto 1 |
| naslov mrežnog mjesta |  |  |  |
| url mrežnog mjesta |  |  |  |
| broj mrežnih stranica |  |  |  |
| tekstualni podaci |  |  |  |
| fotografije |  |  |  |
| videozapisi |  |  |  |
| animacije |  |  |  |
| zvučni zapisi |  |  |  |
| logotip |  |  |  |
| sadržaji u podnožju |  |  |  |
| navigacija |  |  |  |
| preglednost |  |  |  |
| jednostavnost |  |  |  |
| prilagođenost mobilnim uređajima |  |  |  |

1. U svaki redak upiši podatke odabranog mrežnog mjesta:

* naslov mrežnog mjesta,
* url adresu naslovne stranice mrežnog mjesta,
* broj mrežnih stranica od kojih se sastoji,
* sadrži li tekstualne podatke i kakve
* sadrži li fotografije, ako da jesu li fotografije odgovarajuće kvalitete, što prikazuju i sl.
* sadrži li videozapise, ako da što prikazuju, jesu li primjerene veličine
* sadrži li animacije, ako da što prikazuju, privlače li vašu pažnju
* sadrži li zvučne zapise, ako da kakve, kako se pokreću
* sadrži li logotip, ako da je li pregledan, odgovarajuće veličine
* koji sadržaji se nalaze u podnožju mrežnog mjesta
* kakva su vaša zapažanja o navigaciji, je li pregledna, jednostavna za korištenje
* kakva su vaša zapažanja o sadržajima na stranici, jesu li sadržaji pregledni, jasni, što bi istaknuli kao prednost, ima li kakvih nedostataka i prijedloga za poboljšanje
* da je mrežno mjesto jednostavno za korištenje, ako nije koji su vaši prijedlozi za poboljšanje
* mrežno mjesto otvorite na mobitelu, da li je prilagođeno za pregledavanje na mobitelu, imate li prijedloge za poboljšanje

1. Dokument spremi u svoj e-portfolio i podijeli u razrednoj grupi.
2. Otvori e-sferu, Mrežno mjesto i mrežne stranice na: <https://www.e-sfera.hr/dodatni-digitalni-sadrzaji/fc72b817-a204-439a-9889-a6d76b5bfb19/>

* Pomoću Pojmovnika ponovi ključne pojmove. Provjeri svoje znanje pomoću kviza i obrazovne igre Igraj se i uči: Svemirski kviz.